**PAPILDU VIENOŠANĀS Nr. 4**

pie 2017. gada 28. augusta Iepirkuma līguma Nr. SKUS 565/17

*Rīgā,*

*Datums skatāms laika zīmogā*

**Valsts sabiedrība ar ierobežotu atbildību „Paula Stradiņa klīniskā universitātes slimnīca”**, juridiskā adrese: Pilsoņu ielā 13, Rīgā, LV-1002, vienotais reģistrācijas Nr. 40003457109 (turpmāk – Pasūtītājs), kuru saskaņā ar statūtiem pārstāv valdes priekšsēdētājs Rinalds Muciņš, valdes locekle Ilze Kreicberga, valdes locekle Agra Ločmele un valdes loceklis Jānis Naglis, no vienas puses, un

**SIA “SESTAIS STILS”**, juridiskā adrese: Tirgoņu iela 8 – 2, Rīga, LV-1050, vienotais reģistrācijas Nr. 40003076375, (turpmāk – Projektētājs), kuru saskaņā ar statūtiem pārstāv valdes priekšsēdētāja Vita Polkovņikova, no otras puses, Pasūtītājs un Projektētājs abi kopā saukti – Puses,

*ņemot vērā to, ka:*

1. 28.08.2017. starp Pasūtītāju un Projektētāju ir noslēgts Iepirkuma līgums Nr. SKUS 565/17 par Paula Stradiņa klīniskās universitātes slimnīcas A korpuss II kārtas būvprojekta izstrādi un autoruzraudzības veikšanu (turpmāk – Līgums),
2. 23.11.2018. būvprojekts “Paula Stradiņa klīniskās universitātes slimnīcas A korpusa jaunbūve, 2.kārta” akceptēts Rīgas pilsētas būvvaldē (turpmāk – Būvprojekts),
3. Evakuācijas risinājums Būvprojekta izstrādes procesā ir izstrādāts un saskaņots ar valsts un pašvaldību institūcijām, izpildot prasību par personāla un apmeklētāju evakuācijas iespējām. Ņemot vērā, ka jaunbūve ir slimnīcas ēka, nepieciešams uzlabot esošo risinājumu, paredzot arī sēdošo un gulošo pacientu pārvietošanu drošā attālumā no bīstamās zonas. Lai nodrošinātu maksimālu pacientu un personāla aizsardzību, nepieciešams veikt evakuācijas ceļa papildināšanu, ar iespēju patstāvīgi pamest bīstamo zonu pa horizontālu virsmu līdz drošai pulcēšanās vietai un negaidīt glābēju ierašanos (turpmāk – Pārejas izbūves risinājums),
4. Pārejas izbūves risinājums nebija iekļauta sākotnējā iepirkuma “A korpusa II kārtas būvprojekta izstrāde un būvdarbu autoruzraudzība” (ID Nr. PSKUS 2016/194) (turpmāk – Iepirkums) apjomā,
5. Pārejas izbūves risinājuma projektēšana ir saistīta ar Līguma ietvaros izstrādāto Būvprojektu, piegādātāja maiņa radītu būtisku izmaksu pieaugumu un ievērojamas grūtības Pasūtītājam,
6. Pasūtītājs, izvērtējot apstākļus, ekonomiskās lietderības nolūkā ir lūdzis Projektētājam uzņemties un iesniegt piedāvājumu Pārejas izbūves risinājuma projektēšanai un autoruzraudzībai (turpmāk – papildu projektēšanas darbi),
7. ir saņemts Projektētāja piedāvājums Pārejas izbūves risinājuma projektēšanai un autoruzraudzībai, pamats: Projektētāja 19.03.2021. vēstule Nr. 29 (*1.pielikums*),
8. grozījumi nemaina Līguma vispārējo raksturu (veidu un Iepirkuma dokumentos noteikto iepirkuma mērķi),

ievērojot Līguma noteikumus tiktāl, ciktāl šī vienošanās neparedz pretējo,

*pamatojoties uz:*

1. Publisko iepirkumu likuma 61. panta pirmās daļas 3. punktu un 61. panta piekto daļu, Līguma 15.2. punktu,

noslēdz papildu vienošanos (turpmāk – vienošanās) par turpmāk minēto:

1. Puses vienojas apstiprināt papildu projektēšanas darbus par kopējo summu 9 200,00 EUR (deviņi tūkstoši divi simti *euro*, 00 centi) (*2.pielikums*), papildus šajā punktā minētajai summai Pasūtītājs maksā PVN atbilstoši spēkā esošajiem normatīvajiem aktiem.
2. Puses vienojas, ka papildu projektēšanas termiņš 8 (astoņi) mēneši (turpmāk – Pārejas projektēšanas dokumentācija) no vienošanās noslēgšanas.
3. Pasūtītājs izstrādāto Pārejas projektēšanas dokumentāciju izskata 5 (piecu) darba dienu laikā no tās saņemšanas dienas.
4. Pēc tam, kad Pārejas projektēšanas dokumentācija ir saskaņota ar Pasūtītāju, Pasūtītājs to nodod neatkarīgai ekspertīzei.
5. Pēc pozitīvas ekspertīzes atzinuma saņemšanas, Projektētājs veic Pārejas projektēšanas dokumentācijas saskaņošanu /iesniegšanu Rīgas pilsētas būvvaldē.
6. Izstrādātā Pārejas projektēšanas dokumentācija tiek uzskatīta par pieņemtu no Pasūtītāja puses (un attiecīgi papildus projektēšanas darbi, kas attiecas uz Pārejas projektēšanas dokumentācijas sagatavošanu, par izpildītiem), kad Pārejas projektēšanas dokumentācija ir saskaņota Rīgas pilsētas būvvaldē.
7. Autoruzraudzības darbi tiek uzskatīti par izpildītiem un pieņemtiem no Pasūtītāja puses līdz ar Pārejas nodošanu ekspluatācijā.
8. Pasūtītājs vienošanās 1. punktā noteiktās atlīdzības samaksu veic 30 (trīsdesmit) dienu laikā pēc atsevišķa rēķina saņemšanas no Projektētāja pēc tam, kad Pārejas projektēšanas dokumentācija saskaņota Rīgas pilsētas būvvaldē un Projektētājs to ir iesniedzis Pasūtītājam.
9. Ja Projektētājs neveic attiecīgos papildu projektēšanas darbus vienošanās noteiktajā termiņā, Pasūtītājam ir tiesības aprēķināt un Projektētājam ir pienākums samaksāt līgumsodu 0,1% (nulles komats vienu procentu) apmērā no papildus projektēšanas darbu kopējās summas par katru nokavēto dienu, bet kopumā ne vairāk kā 10% (desmit procenti) no papildus projektēšanas darbu kopējās summas.
10. Šī vienošanās stājas spēkā ar tās parakstīšanas brīdi.
11. Pārējie Līguma punkti netiek grozīti. Šī vienošanās ir Līguma pielikums un neatņemama tā sastāvdaļa.
12. Ja šajā vienošanās nav noteikts citādi, visiem šajā vienošanās lietotajiem terminiem un skaidrojumiem ir tāda pati nozīme, kā tādiem pašiem terminiem un skaidrojumiem, lietotiem Līgumā un vienošanās.
13. Visi strīdi un domstarpības attiecībā uz šo vienošanos tiek izskatīti Līgumā noteiktajā kārtībā.
14. Vienošanās ir sagatavota un parakstīta uz 2 (divas) lapām latviešu valodā divos eksemplāros, katrai pusei pa vienam. Abiem šīs vienošanās eksemplāriem ir vienāds juridiskais spēks.

*Pielikumā (2):*

*1) SIA “SESTAIS STILS” 19.03.2021. vēstule Nr. 29 uz 1 lp.*

*2) SIA “SESTAIS STILS” finanšu piedāvājums uz 1 lp.*

|  |  |
| --- | --- |
| **Pasūtītājs** | **Projektētājs** |
| Valsts sabiedrība ar ierobežotu atbildību „Paula Stradiņa klīniskā universitātes slimnīca“(40003457109)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_valdes priekšsēdētājs R. Muciņš\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_valdes locekle I. Kreicberga\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_valdes locekle A. Ločmele\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_valdes loceklis J. Naglis | SIA “SESTAIS STILS”(40003076375)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_valdes priekšsēdētāja V. Polkovņikova |

*Šis dokuments ir parakstīts ar drošu elektronisko parakstu un satur laika zīmogu. Vienošanās parakstīšanas datums ir pēdējā pievienotā droša elektroniskā paraksta un tā laika zīmoga datums.*